Miracle Mineral Solution

Miracle Mineral Solution (MMS), også kalt Miracle Mineral Supplement eller Multi Mikrobiell Sanering, er en betegnelse på en oppløsning av 28 % natriumkloritt og destillert vann. Oppløsningen vil produsere klordioksid og brukes blant annet til bleking og desinfeksjon. Stoffet promoteres som medisin eller kosttilskudd av kvakksalvere verden over, også i Norge.– «Mirakelkur» er giftig Drammens Tidende

 Konsept 

MMS ble først beskrevet av Jim Humble som i 2006 publiserte boken The Miracle Mineral Solution of the 21st Century som omhandlet påståtte medisinske effekter av stoffet. Det påstås blant annet at oralt inntak av MMS kurerer kreftCancer Protocol 2000  Jim Humble MMS Home Page, HIVMMS1 Protocol Successful for 800 Persons with HIV  Jim Humble MMS Home Page og malaria.General Strategies for Assisting Malaria Patients  Jim Humble MMS Home Page Gjennom sin organisasjon Genesis II Church selger Humble bøker og publikasjoner som omhandler MMS, og han påstår at hundretusener av liv har blitt reddet på grunn av hans oppdagelse av MMS. Han påstår også at det er gjort over 100.000 vitenskapelige tester av hans produkt uten at det er redegjort for disse.About Jim Humble  Miracle Mineral MMS har de senere årene særlig blitt markedsført som en kur mot autisme.State Takes Action Against "Miracle Treatment" For Children NBC ChicagoThe fake cures for autism that can prove deadly The Guardian

Ingen av påstandene om helbredende egenskaper fremsatt om MMS har noensinne blitt vitenskapelig dokumentert. Derimot er de potensielle skadevirkningene av å innta stoffet veldokumenterte, og langvarig inntak eller høye doser kan føre til alvorlig helseskade og død.The man who encourages the sick and dying to drink industrial bleach The Guardian Vanlige symptomer er kvalme, diaré og vedvarende magesmerter, og det kan også føre til blodtrykksfall, nyresvikt og respirasjonssvikt. Dødelig dose er 15 gram, og Jim Humble anbefaler daglig inntak opptil 3 gram. Flere lands helsevesen har rapportert om livreddende behandling gitt til pasienter etter inntak av MMS, og i Norge er det registrert ett tilfelle av sykehusinnleggelse etter inntak av MMS.Advarer mot såkalt mirakelkur  ABC Nyheter I 2009 døde en kvinne i Vanuatu etter å ha inntatt MMS, og obduksjonen viste en overveiende sannsynlighet for at MMS hadde forårsaket dødsfallet.Deadly chemical being sold as miracle cure The Sydney Morning HeraldProsecutor decides no charges can be laid in case of death linked to MMS    Vanuatu Daily Post

Under covid-19-pandemien ble det ny blest om MMS, og den selverklærte helseguruen Mark Grenon markedsførte dette som en effektiv kur mot covid-19. Han skal også ha kontaktet Det hvite hus like før president Donald Trump på en pressekonferanse lanserte en idé om å injisere desinfeksjonsmiddel for å ta knekken på coronavirus. Grenon har hevdet at Trump selv forsøkte MMS, men verken dette eller en eventuell sammenheng med det som ble sagt på pressekonferansen er bekreftet. I april 2021 ble det tatt ut tiltale i USA mot Grenon og hans tre sønner for å salg av MMS som en kur mot covid-19 og andre sykdommer. Grunnet etterforskningen hadde allerede Grenon forflyttet seg til Colombia, men ble arrestert og fengslet der i august 2020 sammen med en av sine sønner. Han fortsatte å promotere MMS fra fengselscellen i Colombia. Det er anslått at syv personer har mistet livet etter å ha inntatt MMS etter anbefaling fra Grenon.

 Offisielle advarsler  

I 2010 publiserte amerikanske Food and Drug Administration en advarsel mot å bruke MMS.FDA Warns Consumers of Serious Harm from Drinking Miracle Mineral Solution (MMS) U.S. Food and Drug Administration Advarselen ble gjentatt i 2019. I tillegg har land som StorbritanniaWarning against consumption of Miracle Mineral Solution  Food Standard AgencyBleach-based cure-all online remedies could kill, warns government The GuardianPraise for Rhys Morgan, 15, over 'miracle' cure alert BBC og CanadaMiracle Mineral Solution (MMS) Health Canada Advisory kommet med lignende advarsler. I Norge har både MattilsynetAdvarsel mot produktet Miracle Mineral Solution, MMS  Mattilsynet, Statens legemiddelverk og Helsedirektoratet publisert advarsler mot bruk av MMS etter at stoffet har blitt markedsført gjennom norske miljøer for alternativ medisin.Farlig bløff om naturmidler DagbladetAdvarer mot mirakelkur  Dagens Medisin

Canadiske myndigheter slo i 2010 fast at de anbefalte dosene av MMS inneholdt 200 ganger mer natriumkloritt enn hva som ble ansett som trygt å innta.Health Risks Associated with Use of Miracle Mineral Solution Health Canada I februar 2012 stengte de en forretning som solgte MMS etter at tre pasienter var blitt alvorlig forgiftet av stoffet.Health Canada shuts website selling industrial-strength bleach as health cure National Post Også australske myndigheter har aksjonert mot påstander om å kunne helbrede sykdommer med MMS.Unregistered health provider ordered to stop misleading cancer patients  Minister for Tourism and Fair Trading, Queensland GouvernmentAussie net scammers stung after $1.2m haul itnews

I september 2012 ble en mann fra California arrestert og etterforsket etter at helsepersonell trodde at han planla å forgifte en kvinne med MMS. Tiltalen ble droppet etter at mannen hadde forklart at han trodde dette var et nyttig kosttilskudd.San Rafael poisoning investigation ends with no charges against boyfriend Marin Independent Journal

De mange reaksjonene på markedsføring av MMS for innvortes bruk har medført at mange selgere offisielt har gått over til å selge MMS som industrielt vannrensemiddel, samtidig som kjøperne ble gitt klare anbefalinger om innvortes bruk. Amerikaneren Louis Daniel Smith ble i mai 2015 dømt for å ha solgt MMS på dette viset.Seller of “Miracle Mineral Solution” Convicted for Marketing Toxic Chemical as a Miracle Cure U.S. Department of Justice Straffen ble fastsatt til 51 måneder fengsel.Seller of “Miracle Mineral Solution” Sentenced to Prison for Marketing Toxic Chemical as a Miracle Cure The United States Department of Justice

 Konspirasjonsteori 

Jim Humble forklarer motstanden mot MMS med en konspirasjonsteori om at amerikanske myndigheter samarbeider med legemiddelindustrien, og at MMS truer denne fordi det er så billig og kurerer alle sykdommer raskt og effektivt. Han må derfor holde seg skjult i den tredje verden for at amerikanske myndigheter ikke skal kunne arrestere ham.The Miracle Mineral Solution (MMS)  Health – Science – Spirit 

 Referanser 

Kategori:Kosttilskudd
Kategori:Konspirasjonsteorier
Kategori:Malaria